ژاپونون باشکندی توکیودا گئچیریلن 57.جی اولوسلارآراسی گؤزل‌لیک یاریشماسی‌نین اودان‌لاری بللی اولدو.
اندونزیلی کئوین لیلیانا بیرینجی اولدو.
21  یاش‌لی کئوین لیلیانا، تاجینی 2016.جی ایلین گؤزه‌لی کایلی ورزوسا‌دان آلدی.
تاجینی قویدوقدان سونرا دانیشان لیلیانا، اندونزی خالقینا تشکر ائتدی و "هله ده اینانمیرام، منیم اوچون رؤیا کیمی" آچیقلاماسینی ائتدی.
یاریشما‌نین 2.جی‌سی ونزوئلا‌لی دینه گارسیا اولدو.
گؤزل‌لیک یاریشماسی‌نین 3.جوسو استرالیا‌لی انبر دئو اولدو.  دئو، عینی زماندا "میس پرفکت ائست" سئچیلدی.
یاریشمانین 4.جوسو ایسه ژاپندان ناتسوکی تسوتسوی اولدو.
بیر بیرین‌دن ماراق‌لی گئییم‌لرله ژوری قارشی‌سینا چیخان نامیزدلر، اؤلکه‌لرینی تمثیل ائدن آیرینتی‌لارلا دقت چکدی.
آمریکانین نامیزدی شانل جیمز، اؤلکه‌نین میلی سمبولو اولان قارتال قانادلاری ایله پودیوما چیخدی.
بیرلشمیش کراللیغین نامیزدی آشلی پاول ایسه، مونارشینی تمثیل ائدن بؤیوک آسلان ماکتی ایله بوی گؤستردی.
